Държавен вестник, бр. 95, 2012 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  95
МИНИСТЕРСТВО
НА ВЪТРЕШНИТЕ РАБОТИ
Инструкция за изменение и допълнение на Ин­
струкция № Із-1143 от 2011 г. за организацията 
и реда за осъществяване на конвойната дейност 
в Министерството на вътрешните работи (обн., 
ДВ, бр. 38 от 2011 г.; изм., бр. 75 от 2011 г.)
§ 1. Член 9 се изменя така:
„Чл. 9. (1) Полицейските органи конвоират 
лица:
1. по отношение на които е постановен 
акт за принудително довеждане от разследващ 
полицай по реда на Наказателно-процесуалния 
кодекс, когато се налага етапно или директно 
конвоиране;
2. настанени в обособените места за наста­
няване по реда на Закона за Министерството 
на вътрешните работи (ЗМВР);
3. с наложено от съда наказание „задър­
жане в териториална структура на МВР“ при 
условията и по реда на Закона за опазване на 
обществения ред при провеждане на спортни 
мероприятия и „задържане до 15 денонощия 
в структурно звено на Министерството на въ­
трешните работи“ по реда на Указа за борба 
с дребното хулиганство (УБДХ).
(2) Извън случаите по ал. 1 полицейските 
органи могат да конвоират лица, когато това 
изрично е предвидено в закон.“
§ 2. Създава се чл. 9а:
„Чл. 9а. (1) Полицейските органи не конво­
ират, а отвеждат, довеждат и съпровождат лица:
1. издирени и установени по чл. 58, ал. 1, 
т. 1 – 5 от Правилника за прилагане на Закона 
за Министерството на вътрешните работи (ДВ, 
бр. 47 от 2006 г.), както и лицата, по отношение 
на които е взета мярка за неотклонение „задър­
жане под стража“ от орган на съдебната власт; 
2. по реда на чл. 65, ал. 1 ЗМВР;
3. за които е постановено принудително 
довеждане от разследващ полицай по реда на 
НПК в района на действие на районно упра­
вление „Полиция“ (РУП) на ОДМВР/СДВР, 
гранично полицейско управление (ГПУ) на 
РДГП и РУТП на ГДНП;
4. когато това изрично е предвидено в закон 
или международен договор, по който Република 
България е страна.
(2) За осъществяване дейността по ал. 1 
компетентните полицейски органи издават 
заповед съгласно приложение № 1а.
(3) Лицата по ал. 1, т. 1 се предават в най-
близкия следствен арест или териториално звено 
за охрана на Министерството на правосъдието 
(ТЗО – МП).“
§ 3. Член 10 се изменя така:
„Чл. 10. (1) Конвойната дейност се осъ­
ществява от служители на конвойните звена 
при СДВР и ОДМВР и от определени за тази 
дейност със заповед служители от Главна ди­
рекция „Национална полиция“ (ГДНП), Главна 
дирекция „Борба с организираната престъп­
ност“ (ГДБОП) и Главна дирекция „Гранична 
полиция“ (ГДГП). 
(2) За служителите по ал. 1 от ГДБОП, 
ГДНП и ГДГП се издава заповед от директора 
на съответната дирекция или упълномощен 
от него служител за всеки отделен случай на 
конвоиране на лице. 
(3) Конвойна дейност може да се осъществя­
ва и от служители на териториалните звена на 
ГДБОП, РУТП, СПУ, РДГП, РУП, ГПУ, както 
и от служители с полицейски правомощия от 
самостоятелни сектори и групи в СДВР/ОД­
МВР, които са определени с писмена заповед 
от съответния ръководител.
(4) По реда на тази инструкция конвойна 
дейност може да се осъществява и от поли­
цейски органи от структурите на МВР извън 
посочените в ал. 1, които са определени с 
писмена заповед на съответния ръководител.
(5) При служебна необходимост в кон­
войните звена могат да се командироват за 
определен период от време служители, като 
в тези случаи се издава писмена заповед, с 
която им се възлагат функции по конвоиране. 
При осъществяване на конвойната дейност на 
командированите служители не е необходимо 
да се издават заповеди по чл. 10, ал. 3.“
§ 4. В чл. 11 ал. 1 се изменя така:
„(1) При създаването на конвойни звена 
се спазват съотношенията за състава съгласно 
приложение № 2.“
§ 5. Член 13 се изменя така:
„Чл. 13. Началниците на отдели и самосто­
ятелни сектори  при главните дирекции:
1. обобщават опита в конвойната дейност 
чрез разработването на обзори, указания, ме­
тодически и други пособия;
2. оказват методическа помощ на СДВР, ОД­
МВР, РУТП, СПУ и РДГП по организацията и 
тактиката за изпълнение на конвойната дейност;
3. предприемат мерки за осъществяване на 
взаимодействие и координация между охра­
нителните и оперативните структурни звена, 
имащи отношение към конвойната дейност;
4. при необходимост предлагат на дирек­
торите на главните дирекции организационни 
мероприятия за повишаване ефективността 
на конвойната дейност, усъвършенстване на 
нейната организация и управление;
5. осъществяват контрол по организацията 
на конвойната дейност в съответните звена.“
§ 6. Член 15 се изменя така:
„Чл. 15. Началниците на отдели в СДВР, 
ОДМВР и сектор „Охрана на държавната гра­
ница“ при РДГП:
1. анализират и оценяват периодично не по-
малко от веднъж на шестмесечие  конвойната 
дейност в конвойните звена, РУП и ГПУ;
2. разработват обзори, методически и други 
указания по въпросите на организацията, так­
тиката и изпълнението на конвойната дейност 
и предлагат мерки за нейното подобряване;
3. запознават личния състав с измененията 
на оперативната обстановка и предприемат сво­
евременно мерки за правилната разстановка и 
ефективното използване на силите и средствата;